Ко́птийн а́бат — коптийн мотт дӀайазбеш лело абат, йаьржина IV бӀешарахь дуьйна. Коптий абат желтойн абатан бух тӀехь йу, тӀетоьхна масех элп ширамисран демотин йозан, цара хозуьйтура желтойн доцу мукъаза аьзнаш.

Коптийн йоза ширанубий йозан хьостех цхьаъ ду.

Коптийн абат Юникод стандарто латтош йу ша йолу абат санна 4.1 версин тӀиера (2005).

Истори

Коптийн абатан еха истори йу, иза йолало ПтолемейгӀеран урхаллин муьрехь, оцу хенахь желтойн элпаш дуьххьара лелийра демотин текстийн транскрипци еш, демотин меттан алар нийса ала Ӏалашо йолуш. Вайн эран хьалхарчу шина бӀешарахь дийнна цхьа могӀа сихьран тексташ йазйира «ширакоптийн олучу йозанца», уьш дара мисран маттахь тексташ йазйина желтойн элпаш; амма, цхьа могӀа элпаш тӀеэцнера демотин йозанера, дукхаха дерш царех (амма дерриш дац) леладо коптийн йозанехь. Мисрахь керсталла даржарца, III бӀешо чекхдолуш иероглифин йоза хаар дайнера, тӀаьхьа демотин йоза санна, цуо таро йира кераталлин килсан доьзна керла йоза даржо. IV бӀешарахь коптийн абат кхоллайелла йелира, башха дика хилира саӀидийн меттадекъана (коптийн меттан тайп-тайпанчу меттадакъошкахь лело цхьа могӀа башхаллаш йу абаташна йукъахь). Тахана коптий мотт лела ца бо шайн динан тексташ йазйеш Коптийн православин килсан тӀаьхьабозучара бен. Дерриш «Наг-Хьаммадера гностин инжилаш» йаздина ду коптийн абатца.

Хьажа кхин а
Коптийн жайнийн оьздангалла
Коптийн абат